Վաչե Հովեյանը մեզ հետ զրույցում նախ խնդրեց հարցերը գրավոր ուղարկել, այնուհետեւ մի քանի բառ ասաց իրեն ուղղված մեղադրանքներին․ «Շատ ու շատ մարդիկ շատ մեղադրանքներ կարող են առաջադրել, մեղադրյալ չեմ ես, մեղադրյալները լինում են դատարանում։ Մեկ-մեկ ստիպված ենք լինում վիրահատական միջոցների դիմել, որպեսզի Կամերային երաժշտության ազգային կենտրոնը աշխատի իր բնականոն ռեժիմով, կրճատումներ եղել են ամբողջ մշակույթի դաշտում։ Ինչի՞ հատկապես կամերային։ Մարդիկ կամ դիմում են գրել, մարդիկ կան, որոնք հեռացվել են ոչ պարտաճանաչ աշխատելու համար, իսկ կրճատումները կապ ունեն ամբողջ դաշտի հետ։ Օտար կադրեր գոյություն չունեն, գոյություն ունեն պրոֆեսիոնալ եւ ոչ պորֆեսիոնալ աշխատակիցներ, գոյություն ունեն բարեխիղճ եւ անբարեխիղճ աշխատակիցներ, գոյություն ունեն գողություն անող աշխատակիցներ եւ գողություն չանող աշխատակիցներ։ Այժմ իր դեմ 7 դատական հայց կա՝ 3 նախկին աշխատակիցների կողմից»։